CELEX: 32014R1027
Language: sk
Date: 2014-07-25 00:00:00
Title: Delegované nariadenie Komisie (EÚ) č. 1027/2014 z  25. júla 2014 , ktorým sa mení príloha I k nariadeniu Rady (ES) č. 1528/2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve, zmenenému nariadením Európskeho parlamentu a Rady (EÚ) č. 527/2013, pokiaľ ide o vypustenie niekoľkých krajín zo zoznamu regiónov alebo štátov, ktoré ukončili rokovania

30.9.2014   
            
            
               SK
            
            
               Úradný vestník Európskej únie
            
            
               L 284/5
            
         DELEGOVANÉ NARIADENIE KOMISIE (EÚ) č. 1027/2014
   z 25. júla 2014,
   ktorým sa mení príloha I k nariadeniu Rady (ES) č. 1528/2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve, zmenenému nariadením Európskeho parlamentu a Rady (EÚ) č. 527/2013, pokiaľ ide o vypustenie niekoľkých krajín zo zoznamu regiónov alebo štátov, ktoré ukončili rokovania
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), zmenené nariadením (EÚ) č. 527/2013 z 21. mája 2013, pokiaľ ide o vypustenie niekoľkých krajín zo zoznamu regiónov alebo štátov, ktoré ukončili rokovania (2), a najmä na jeho články 2a a 2b,
   keďže:
   
               (1)
            
            
               Zoznam zvýhodnených krajín využívajúcich bezcolný a bezkvótový režim dovozu EÚ je stanovený v prílohe I k nariadeniu (ES) č. 1528/2007 (ďalej len „nariadenie o prístupe na trh“).
            
         
               (2)
            
            
               Rokovania o dohode o hospodárskom partnerstve (ďalej len „dohoda“) medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na strane druhej boli ukončené 17. decembra 2007.
            
         
               (3)
            
            
               Botswana, Kamerun, Pobrežie Slonoviny, Fidži, Ghana, Keňa, Namíbia a Svazijsko neprijali potrebné opatrenia na ratifikáciu svojich príslušných dohôd. V dôsledku toho bola v súlade s článkom 2 ods. 3 nariadenia (ES) č. 1528/2007, a najmä jeho písmenom b) príloha I k uvedenému nariadeniu zmenená nariadením Európskeho parlamentu a Rady (EÚ) č. 527/2013. Na tieto krajiny sa od 1. októbra 2014 prestáva vzťahovať režim prístupu na trh povolený podľa nariadenia (ES) č. 1528/2007.
            
         
               (4)
            
            
               Komisia je splnomocnená prijímať delegované akty v súlade s článkami 2a a 2b nariadenia Rady (ES) č. 1528/2007 na účely zmeny prílohy I k uvedenému nariadeniu s cieľom opäť do nej zaradiť tie krajiny, ktoré boli vypustené podľa nariadenia (EÚ) č. 527/2013, hneď po tom, ako tieto krajiny prijmú potrebné opatrenia na ratifikáciu svojich príslušných dohôd.
            
         
               (5)
            
            
               Kamerun prijal potrebné opatrenia na ratifikáciu dohody a 22. júla 2014 o tom informoval depozitára dohody,
            
         PRIJALA TOTO NARIADENIE:
   Článok 1
   Opätovné zaradenie krajiny do prílohy I
   Do prílohy I k nariadeniu (ES) č. 1528/2007 sa vkladá táto krajina:
   
                
            
            
               Kamerunská republika.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. októbra 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 348, 31.12.2007, s. 1.
   
      (2)  Ú. v. EÚ L 165, 18.6.2013, s. 59.